Diari Oficial de la Generalitat Valenciana


Sumari del DOGV 3972, del 03-04-2001 (2001/2812)

RESOLUCIÓ de 5 de març de 2001, de la presidenta de l'Institut Valencià d'Investigacions Agràries per la qual es convoca una beca de formació de titulats de grau mitjà i set beques de doctorat.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2812


Data del document
:   05-03-2001

Organisme emissor
:   Institut Valencià d'Investigacions Agraries

Tipus de document
:   Resolució

Descriptors 

:   * assignació per estudis
    * investigació agronòmica
    * ajuda pública
    * suport econòmic

RESOLUCIÓ de 5 de març de 2001, de la presidenta de l'Institut Valencià d'Investigacions Agràries per la qual es convoca una beca de formació de titulats de grau mitjà i set beques de doctorat. [2001/2812]
  
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la Llei 4/1991, del 13 de març, de creació com a entitat autònoma de la Generalitat Valenciana de l'IVIA, així com l'article 6 del Reglament de l'Institut aprovat pel Decret 233/1991, de 9 de desembre, del Consell de la Generalitat Valenciana, i de conformitat amb els Acords del propi Consell Rector de 14 d'abril de 1992 i 4 de novembre de 1994, pels quals es regula l'estada a l'Institut d'estudiants i becaris, en la reunió de 7 de setembre de 2000, acordà convocar una beca de formació de titulats de grau mitjà i set beques de doctorat.
  
En base al dit acord, resolc:
  
Primer
  
Convocar una beca de formació de titulats de grau mitjà per al tema següent:
  
- Valoració agronòmica i selecció de nous clons de maduixons adaptats a la Comunitat Valenciana.
  
Segon
  
Convocar set beques de doctorat per als temes següents:
  
- Estudi de la variabilitat poblacional del virus de la tristeza dels cítrics (CTV) búsqueda de determinants de patogeneïtat.
  
- Relació entre maduració tardana i alternància de la producció en fruits cítrics.
  
- Mètodes preventius de control de bactèries fitopatògenes.
  
- Detecció automàtica i no destructiva de llavors mitjançant sensors electrònics.
  
- Anticossos recombinants front a proteïnes del virus de la sharka.
  
- Desenvolupament de mètodes de fertirrigació més eficients en cítrics.
  
- Millora del quallat de fruits de tomata de qualitat mitjançant la incorporació de gens de fertilitat de pol·len a baixa temperatura.
  
Tercer
  
Les beques seran finançades a càrrec del capítol IV dels pressupostos de l'IVIA
  
Quart
  
Les bases de les beques d'aquesta convocatòria són les contingudes als Annex de la present Resolució.
  
Montcada, 5 de març de 2001.- La presidenta de l'Institut Valencià d'Investigacions Agràries: Mª Àngels Ramón-Llin Martínez.
  
ANNEX I
  
Normes generals de procediment d'aplicació a tots els Annex de la present Resolució
  
1. Finalitat de la convocatòria
  
L'objecte d'aquesta convocatòria és regular el procediment de concessió de les beques que s'especifiquen als annexos corresponents.
  
2. Sol·licituds i documentació
  
Les sol·licituds adreçades al director de l'IVIA es presentaran en el Registre General de la Conselleria d'Agricultura, Pesca i Alimentació, carrer Amadeo de Saboya nº 2 (València) o al Registre de l'IVIA a Montcada (València) a la carretera de Montcada a Nàquera, km. 4.5, ó per qualsevol dels procediments previstos en l'article 38 de la Llei de Règim Jurídic de les Administracions Públiques i del Procediment Administratiu Comú.
  
En les sol·licituds s'indicarà la beca a la qual es concorre i el tema, i portaran adjunta la documentació següent:
  
- Certificat acadèmic complet de les matèries cursades on figuraran les qualificacions obtingudes i dates en què es van obtenir.
  
- Curriculum on s'acrediten documentalment altres mèrits.
  
3. Termini de presentació de sol·licituds
  
Les sol·licituds caldrà presentar-les en el termini de 15 dies hàbils comptadors des de l'endemà de la publicació d'aquesta resolució en el Diari Oficial de la Generalitat Valenciana, abans de les 14 hores de l'últim dia. Si es dissabte, es prorrogarà fins al primer dia hàbil següent.
  
4. Composició de les comissions avaluadores i sistema de selecció
  
La comissio que avaluarà els mèrits dels aspirants i que elevarà la corresponent proposta a la presidenta de l'Institut estarà formada pels següents membres:
  
President: el director de l'IVIA
  
Secretari: el Secretari de l'IVIA
  
Vocals:
  
 - l'investigador responsable de la direcció de la beca o de l'estada de formació.
  
- dos investigadors de la plantilla de personal de l'IVIA
  
Els dos investigadors de l'IVIA que deuran integrar-se dins la comissió com a vocals, així com aquells que deuran substituir, en cas de necessitat, al president, al Secretari o a qualsevol dels vocals, seran nomenats pel Vice-president Primer de l'IVIA
  
La Comissió, es reunirà per a la selecció de candidats, alçarà acta de la reunió i farà una proposta raonada a la presidenta de l'Institut, dins dels 30 dies següents a la finalització del termini de presentació de sol·licituds.
  
5. Resolució
  
La concessió de les beques es realitzaran per Resolució de la presidenta de l'IVIA Les Resolucions d'adjudicació es publicaran al «Diari Oficial de la Generalitat Valenciana» i entenent-se com a denegades les sol·licituds que no figuren a la relació.
  
6. Obligacions del becari i acceptació de la beca
  
Els becaris han d'estar sotmesos a la normativa per la qual es regula l'estada a l'Institut d'estudiants i becaris establerta per Acords de 14 de abril de 1992 (DOGV. nº 1816, de 01.07.92) i 4 de novembre de 1994 (DOGV. nº 2413, de 23.12.94).
  
En qualsevol cas, l'acceptació de la beca, amb les condicions de la convocatòria, suposarà les següents obligacions:
  
a) Incorporar-se a l'Institut i dedicar-se exclusiva i eficaçment a l'objecte de la beca, entenent-se que si no s'incorpora en la data establerta en la resolució d'adjudicació de la beca, podrà ser considerat com a renúncia a la beca.
  
b) Realitzar les funcions que li assigne l'investigador responsable de la direcció de la beca amb el propòsit de aconseguir l'objectiu establert. Aquestes funcions deuran realitzar-se al llarg de l'horari de treball a l'IVIA
  
c) Subjecció a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 47 de la Llei d'Hisenda Pública de la Generalitat Valenciana.
  
d) Guardar confidència suficient sobre qualsevol informació nova, de procedència dels resultats obtinguts durant el desenvolupament de la beca, resultats que pertanyen per dret a l'IVIA
  
e) No publicar cap d'article, ni remetre cap comunicació a qualsevol ens o organisme sobre matèries relacionades amb el tema de la beca, sense prèvia autorització de l'investigador responsable de la direcció d'aquesta, o si escau, fent constar formalment el patronat de l'IVIA
  
7. Caràcter de les beques
  
Aquestes beques no estableixen cap relació laboral entre les persones beneficiàries i l'IVIA, ni implica de part d'aquest Institut cap compromís quant a la posterior incorporació del personal beneficiari a la plantilla pròpia.
  
8. Incompatibilitat de la beca
  
Ja que l'objectiu de les beques és la formació dels beneficiaris, no podran gaudir d'aquestes els que hagen tingut prèviament una beca de característiques anàlogues, a l'IVIA
  
El benefici d'aquestes beques és incompatible amb qualsevol altra retribució o ajuda.
  
ANNEX II
  
Bases de la convocatòria de beques de formació
  
de titulats de grau mitjà
  
1. Objectiu de les beques
  
L'objectiu de les beques de formació de titulats de grau mitjà és l'especialització en tècniques concretes mitjançant llur participació en treballs d'investigació a l'IVIA.
  
2. Requisits
  
Per a optar a aquestes beques caldrà:
  
- Ser espanyol o tenir la nacionalitat d'un dels estats membres de la Unió Europea.
  
- Estar en possessió del títol d'enginyer tècnic o diplomat. Els títols obtinguts a l'estranger o en centres espanyols no oficials hauran de ser convalidats, i caldrà acreditar-ho dins del termini de presentació de sol·licituds.
  
3. Criteris d'avaluació
  
Cada comissió avaluarà, per a la selecció dels candidats, els següents aspectes:
  
- Expedient acadèmic general; atorgant fins un màxim de dos punts.
  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema; atorgant fins un màxim de dos punts.
  
- Coneixements d'idiomes relacionats amb la literatura científica del tema objecte de la beca, valorant bé per certificació acadèmica o per estada a països on eixa llengua siga oficial; atorgant fins un màxim d'un punt.
  
- Experiència prèvia i cursos d'especialització relacionats amb el tema de la beca; atorgant fins un màxim de tres punts.
  
- Altres mèrits acadèmics, científics o d'investigació; atorgant fins un màxim de dos punt.
  
Per a millor avaluació d'aquest apartat, així com del de coneixement de llengües, la comissió avaluadora podrà convocar a aquells candidats que estime oportú per a realitzar una entrevista personal.
  
4. Dotació de les beques
  
La dotació mensual de les beques de formació de titulats de grau mitjà serà inicialment de 100.000 pessetes. Les beques inclouran, una assegurança combinada d'accident individual, intervenció quirúrgica i hospitalització.
  
5. Durada de les beques
  
Les beques es concediran per a un any. Aquestes beques no seran prorrogables. L'inici de la beca serà en la data que s'indique en la resolució de concessió.
  
6. Substitucions
  
Les renúncies o les baixes que es produeixen entre els becaris de nova concessió dins els tres primers mesos de l'any podran ser cobertes amb l'adjudicació de les vacants, als suplents que figuraran en la resolució de la concessió, per l'ordre establert.
  
La presidenta de l'IVIA resoldrà l'adjudicació de les substitucions, a proposta del director de l'IVIA previ informe favorable de l'investigador responsable de la direcció de la beca.
  
Als efectes de la duració de la beca, i en el cas de les substitucions, el període de temps durant el qual la beca haja segut utilitzada pel renunciants, no serà recuperable.
  
ANNEX III
  
Bases de la convocatòria de beques de doctorat
  
1. Objectiu de les beques
  
L'objectiu de les beques de doctorat és la formació de titulats universitaris mitjançant la realització de tesis doctorals a l'IVIA.
  
2. Requisits
  
Per a optar a aquestes beques caldrà:
  
- Ser espanyol o tenir la nacionalitat d'un dels estats membres de la Unió Europea.
  
- Estar en possessió del títol de Llicenciat o Enginyer Superior. Els títols obtinguts a l'estranger o en centres espanyols no oficials hauran de ser convalidats, i caldrà acreditar-ho dins del termini de presentació de sol·licituds.
  
3. Criteris d'avaluació
  
Cada comissió avaluarà, per a la selecció dels candidats, els següents aspectes:
  
- Expedient acadèmic general; atorgant fins un màxim de tres punts.
  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema; atorgant fins un màxim de tres punts.
  
- Coneixements d'idiomes relacionats amb la literatura científica del tema objecte de la beca, valorant bé per certificació acadèmica o per estada a països on eixa llengua siga oficial; atorgant fins un màxim d'un punt.
  
- Experiència prèvia i cursos d'especialització relacionats amb el tema de la beca; atorgant fins un màxim de dos punts.
  
- Altres mèrits acadèmics, científics o d'investigació; atorgant fins un màxim de un punt.
  
Per a millor avaluació d'aquest apartat, així com del de coneixement de llengües, la comissió avaluadora podrà convocar a aquells candidats que estime oportú per a realitzar una entrevista personal.
  
4. Dotació de les beques
  
La dotació mensual de les beques de doctorat serà inicialment de 112.000 pessetes. Les beques inclouran, una assegurança combinada d'accident individual, intervenció quirúrgica i hospitalització i el abonament de les taxes acadèmiques de cursos del tercer cicle.
  
5. Durada de les beques
  
La concessió inicial de les beques serà d'un any, i podran prorrogar-se per períodes anuals fins un màxim de quatre anys. L'inici de la beca serà en la data que s'indique en la resolució de concessió.
  
6. Substitucions
  
Les renúncies o les baixes que es produeixen entre els becaris de nova concessió dins els tres primers mesos de l'any podran ser cobertes amb l'adjudicació de les vacants, als suplents que figuraran en la resolució de la concessió, per l'ordre establert en la mateixa.
  
La presidenta de l'IVIA resoldrà l'adjudicació de les substitucions, a proposta del director de l'IVIA previ informe favorable de l'investigador responsable de la direcció de la beca.
  
Als efectes de la duració de la beca, i en el cas de les substitucions, el període de temps durant el qual la beca haja segut utilitzada pel renunciants, no serà recuperable.
  
7. Interrupció
  
La presidenta de l'IVIA podrà concedir la interrupció temporal del gaudiment de la beca a petició raonada de la persona interessada, sense percepció econòmica i amb la conformitat expressa de l'investigador responsable de la direcció de la beca i del director de l'IVIA.
  
Durant la interrupció, el becari serà donat de baixa en la pòlissa d'assegurança.
  
Només en les interrupcions ocasionades per força major o per maternitat es pot recuperar el període interromput, sempre que les disponibilitats pressupostàries ho permeten.
  
Les interrupcions per motius d'incompatibilitat de percepcions no podran ser superiors a sis mesos en el transcurs de la beca i les possibles renovacions.
  
8. Renovacions
  
Les condicions de les renovacions es regiran per les bases d'aquesta convocatòria.
  
L'interessat haurà de presentar, a la Direcció de l'IVIA, un imprès normalitzat, que inclourà:
  
a) Un informe del becari sobre el treball realitzat i dels resultats obtinguts durant el darrer any de beca.
  
b) El pla de treball de l'any per al qual es demana la renovació, amb el vist-i-plau del investigador responsable de la direcció del treball del becari.
  
c) Un informe de l'investigador responsable de la direcció de la beca i del cap del departament corresponent, en el que s'avaluarà el treball realitzat.
  
La presentació d'aquesta documentació deurà realitzar-se amb 15 dies d'antelació a la finalització de cada període de concessió.